Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 493

12. évfolyam Mezõgazdasági szakmacsoportos alapozó ismeretek 128 óra Mezõgazdasági szakmacsoportos alapozó gyakorlatok 128 óra Elmélet és gyakorlat 256 óra MEZÕGAZDASÁGI SZAKMACSOPORTOS ALAPOZÓ ISMERETEK 9—12. évfolyam Célok és feladatok A szakmacsoportos alapozó oktatás lehetõséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsõfokú továbbtanulás elõkészítésére és az érettségi utáni szakképzés megalapozására. A Mezõgazdasági szakmacsoportos alapozó ismeretek tanításának célja a szakmacsoportba sorolt szakképesítések szakmai elméleti alapismeretei közül a kiemelt és közös alapozást nyújtó témakörök elsajátítása, a természettudományos tantárgyak tanulásakor szerzett elméleti ismeretek mûszaki-technikai szemléletû ismétlése, rendszerezése, kiegészítése. Emellett megalapozza a tanulók ágazatra vonatkozó szakmai mûveltségét, lehetõséget ad az ismeretek alkalmazására, rendszerezésére, értékelésére, elemzésére. A készségek és képességek fejlesztésével arra törekszik, hogy kialakuljon a szakmai felelõsségtudat, a mûszaki szemlélet, a tanulók képesek legyenek a gazdasági, technikai változások felismerésére, követésére és a hozzájuk való aktív alkalmazkodásra, erõsödjön a tanulók szakmacsoporton belüli további tanulmányi motivációja. A szakmacsoport tevékenységeinek aktív tanulói magatartást és tanulási élményeket is eredményezõ bemutatásával keltse fel a tanulók érdeklõdését az ágazat iránt, bizonyítsa be számukra annak gazdasági jelentõségét, hosszú távú fejlõdõképességét. Mutassa be a szakmacsoport szakképesítéseiben dolgozók tevékenységét, a pályák távlatait, segítse a tanulókat leendõ szakmai szerepük kiválasztásában, megfogalmazásában, egyéni életpályájuk reális megtervezésében. Keltse fel az érdeklõdést a szakmai tevékenységek elméleti alapjai iránt, mutassa be a mezõgazdasági tevékenységek fejlesztésének, tervezésének néhány egyszerû feladatát és módszerét. Teremtsen alkalmakat, lehetõségeket, feladathelyzeteket a szakmacsoport munkaköreiben szükséges megfelelõ magatartás kialakulásához, a tanulási és szakmai motiváció fejlesztéséhez, megerõsítéséhez. Neveljen a körültekintõ, pontos, igényes, biztonságos munkavégzésre, a mezõgazdasági tevékenységekkel és környezetvédelemmel kapcsolatos tudatos, felelõsségteljes magatartásra. Az Agrometeorológiai és talajtani ismeretek oktatásának célja a növények termeszthetõségét alapvetõen befolyásoló ökológiai és talajtani tényezõk szerepének bemutatása. Feladata egyrészt az általános meteorológiai, éghajlattani és agrometeorológiai, valamint általános talajtani, talajrendszertani, talajvédelmi ismeretek olyan szintû elsajátíttatása, amely biztos alapot jelenthet a szakképzési szakasz növénytermesztési és kertészeti ismereteinek. Az állattenyésztés alapjai tanításának célja az állattenyésztés alapfogalmainak, a gazdasági állatok értékelésének, tenyésztésének, szaporításának, elhelyezésének, ápolásának és viselkedésének megismerése. A Mûszaki alapismeretek tanításának célja a gépészetben használatos anyagok, a gépelemek, az energiahordozók és a mezõgazdasági erõgépek felépítésének bemutatása. A tananyag feldolgozása hozzájárul a kreativitás, a problémafelismerõ és -megoldó képesség fejlesztéséhez, az ismeretanyag megalapozza a munkagépek üzemeltetéséhez feltétlenül szükséges traktorvezetõi jogosítvány megszerzését. A növénytermesztés alapjai oktatásának célja a növények termesztésének eredményességét alapvetõen befolyásoló talajmûvelés, talajmûvelési rendszerek, talajhasználat, talajerõ-utánpótlás, szaporítás, ápolás, betakarítás szerepének bemutatása. Feladata a tananyag olyan szintû elsajátíttatása, amely biztos alapot jelenthet a szakképzési szakasz növénytermesztési és kertészeti ismereteinek. Az állattenyésztés élettani alapjai oktatásának célja az állati termékelõállításához feltétlenül szükséges élettani alapok (mozgás szervrendszer, emésztés, szaporodás) elsajátítása. A kertészet alapjai tanításának célja a zöldség-, szõlõ-, gyümölcstermesztés alapjainak bemutatása. A takarmányozás alapjai oktatásának elsõdleges célja a takarmányok kémiai összetételének, a takarmányozás elméleti alapjainak, a takarmányismeretnek, valamint a takarmányozás végrehajtásának olyan szintû elsajátítása, amely alapot ad a szakképzési szakaszban oktatott fajok okszerû takarmányozására. A Gazdálkodási ismeretek tanításának célja általános gazdálkodási ismeretek átadása a vállalkozási tevékenységhez, az önálló mezõgazdálkodás vállalásához, végrehajtásához, a gazdaságossági szemlélet kialakításához. Feladata a mezõgazdasági vállalkozási formák, lehetõségek, a vállalkozás indításával, mûködtetésével és megszüntetésével kapcsolatos tennivalók bemutatása, a fontosabb közgazdasági alapfogalmak elsajátítása, a mezõgazdasági termelés közgazdasági környezetének bemutatása, a gazdálkodás eredményeit meghatározó fogalmak és összefüggések megismertetése. A tananyagra épülnek a Mezõgazdasági szakmacsoportos alapozó gyakorlatok témakörei, ezért tanításuk feltétlenül szoros koncentrációban történjen. Fejlesztési követelmények A tananyag tanulása során fejlõdjenek a tanulók szakmai tantárgyak tanulásához szükséges képességei, így különösen az ismeretelemzõ-értékelõ gondolkodás, az önálló ismeretszerzés képessége, a kreativitás, az ismeretek alkalmazási képessége, számítási képességek, rajzképességek, a szóbeli és írásos szakmai kommunikációs, valamint a számítástechnikai alkalmazási képességek. Alakuljon ki a tanulók saját munkájukkal kapcsolatos igényessége, fejlõdjön a tanulókban az önálló szakmai tanulás, feladatmegoldás képessége, érezzék meg a tanulási eredmények, sikerek értékét, örömét. A tevékenység végzése során erõsödjék a tanulókban a kötelességtudat, a felelõsségérzet, a mások munkájának, eredményeinek, teljesítményeinek tisztelete, folyamatosan erõsödjék a tanulási és szakmai motiváció, váljon tudatos döntéssé a szakmaválasztás. A szakmai tanulmányi tevékenység által alakuljon ki, fejlõdjön és erõsödjön a szakmához, a választott munkához, életpályához való kötõdésük. A tanulók szeressék a természetet, tiszteljék annak értékeit, ismerjék fel és utasítsák el a környezetszennyezõ, természetkárosító tevékenységeket, az ilyen magatartást, legyenek képesek és hajlandók aktív környezet- és természetvédõ magatartásra. Ismerjék meg, fogadják el és tudatosan alkalmazzák a szakmai tevékenységek végzéséhez szükséges további magatartási szabályokat, magatartásformákat. A tanulók szemléljék komplex módon az ember és a természet kapcsolatát, értsék meg, hogy az emberi tevékenységek valamennyi erõforrása természeti eredetû, és valamennyi hatása kockázatokkal jár, terheli a környezetet, ronthatja annak állapotát, veszélyezteti a természet épségét. Törekedjenek a természet és szûkebb környezetük jelenségeinek, talajtani és meteorológiai adottságainak, az élõvilágnak, a környezeti elemeknek megismerésére és tudják meghatározni az egyes mezõgazdasági tevékenységek, technológiák környezetre gyakorolt hatásait. Szerezzék meg a késõbbi szakmai tanulmányaik során felhasználandó ismereteket, végezzék el a szükséges feladatokat. Ismerjék meg a mezõgazdasági termelésben felhasznált módszereket, technológiákat, anyagokat, eszközöket. Tudásuk felhasználásával tudjanak több szempontból is véleményt alkotni egy adott környezet és egy tervezett mezõgazdasági tevékenység illeszkedésérõl.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes